Vota e zgjedhësve hebrej në garën për Shtëpinë e Bardhë
Një anketë kombëtare e kohëve të fundit tregon se grupe të mëdha votuesish amerikanë hebrej mbështesin kandidatin demokrat Barak Obama
Ajo që të habit nga përfundimet në sondazhin e Komitetit Amerikano-Hebraik që u krye së fundmi, është që mbështetja për senatorin Obama nuk është edhe më i lartë. Kenneth Bandler është drejtor i komunikacioneve në Komitetin Amerikano-Hebraik. Zoti Bandler thotë se senatori Obama mund të sigurojë edhe më shumë vota nga votuesit e pavendosur, por ai vë në dukje se edhe senatori Mekein po bën përpjekje për të siguruar mbështetjen e tyre.Ai beson se vota e hebrenjve të Amerikës do të jetë vendimtare për rezultatin në të ashtuquajtura shtete të pavendosura si Ohajo, Pensilvania dhe veçanërisht Florida, ku mbështetja për të dy kandidatët është shumë e fortë. Në anketë ishin bërë pyetje edhe për mbështetjen e hebrenjve të Amerikës për dy kandidatët për nënpresident. Zoti Bandler thotë se sondazhi i ri hedh dritë edhe mbi çështjet që ndikojnë tek mënyra se si votojnë amerikanët hebrenj. Për shembull është krijuar përshtypja që zakonisht hebrenjtë e Amerikës votojnë në përgjithësi për kandidatin që tregon më shumë përkushtim ndaj sigurisë së Izraelit. Në fakt 29 për qind e të anketuarve thonë se ndjehen afër dhe 38 për qind mjaft afër shtetit të Izraelit. Por Bandler vë në dukje se vetëm 3 për qind e cilësuan sigurinë e Izraelit si çështjen kryesore në këto zgjedhje.Çështjet kryesore që shqetësojnë ata janë ekonomia, kujdesi shëndetësor të pasuara nga lufta në Irak dhe pavarësia e energjisë. Një shumicë e konsiderueshme votuesish hebrenj shprehën gjithashtu më shumë besim tek demokratët sesa tek republikanët për të marrë vendimet e duhura për këto çështje. 62 për qind e tyre thonë se demokratët do të gjejnë një zgjidhje për krizën financiare, krahasuar me 28 për qind që mbështesin republikanët në këtë drejtim. //ad//